„**SEE——爱 Бейуай – моя любов и съдба“ – конкурс за есе или видеоклип**

1. **Тема на конкурса**

Конкурсът за есе или видеоклип „SEE——爱 Бейуай – моя любов и съдба“ се организира послучай 80 години от създаването на Пекинския университет за чужди езици (Бейуай) и 15 години от учредяването на департамента на Институт Конфуций в Бейуай. Конкурсът е насочен към ученици и работещи в Институт Конфуций, които желаят да споделят своите истории, свързани с Бейуай.

1. **Участници в конкурса**

В конкурса могат да участват ученици, студенти и курсисти, които се обучават в Институт Конфуций – София и учебните заведения към него, както и тези, участвали в проектите на Института. Препоръчва се участниците да имат един преподавател, който да им бъде ръководител.

1. **Срок за участие**

Ръководителите на участниците трябва да изпратят есета и видеоклипове според изискванията за оформяне (виж по-долу) до **24 май 2021 г. 12:00 ч. по обяд** на следния имейл: **young0220yang@gmail.com**

1. **Условия за участие**
	1. **Съдържание**

Конкурсът се дели на две части – видеоклипове и есета, в които участниците трябва да опишат своите преживявания, свързани с обучението си или участието си в проекти на Бейуай или Институт Конфуций. В своите клипове или есета участниците могат да споделят впечатленията си от преподавателите си в Бейуай или Институт Конфуций в процеса на изучаване на китайски език, да говорят както за настоящето, така и очакванията си за бъдещето; да разкажат за пътя, който са изминали и прозренията, до които са достигнали; да обърнат поглед назад, за да проследят своето развитие и успехите, които са пожънали. В своите произведения участниците могат да изразят искрените си чувства към Бейуай и да отправят своите благопожелания към университета за неговия 80-годишен юбилей. Съдържанието на видеоклиповете и есетата трябва да бъде позитивно и оптимистично, изразените чувства да са автентични и темата да бъде ясно изразена.

* 1. **Формат на конкурса**

Участието е индивидуално. Всеки Институт Конфуций ще направи предварителна селекция на произведенията. Всеки ръководител трябва да изпрати следното съдържание компресирано в zip формат: есето/клипа на участника + представяне и снимка на участника + представяне и снимка на ръководителя + други текстове, снимки и др. материали. Заглавието на имейла трябва да бъде „името на участника + името на ръководителя + есе/видеоклип (в зависимост от това дали участникът участва с есе или с клип). Ако един преподавател ръководи повече от един участник, трябва да изпрати отделен имейл за всеки един от тях.

* 1. **Изисквания за участие**
* Есета – написани на китайски език; според езиковите норми и правила, с гладко звучене и чистосърдечен изказ; оригинални и креативни. Да се приложат 1-3 групови или индивидуални снимки от проекта/темата, за които се говори в есето. Дължина - минимум 400 йероглифа. Графично оформление: Заглавие на есето – шрифт и размер宋体小三号 (ако не разполагате с такъв, използвайте *SimSun* размер 15), удебелено (Bold), центрирано. Текст на есето – шрифт и размер宋体小四号(ако не разполагате с такъв, използвайте *SimSun* размер 12), разстояние между редовете 1.5, всеки нов абзац да започва два знака навътре, за цифрите и английски думи да се използва шрифта *Times New Roman*.
* Видеоклипове – приемат се различни форми, като реч, анимация, рецитиране на поезия и др. Образът трябва да е ясен, добре позициониран, кадрите да преминават един в друг естествено, звукът и картината да са синхронизирани, да не се чуват странични гласове или шумове. Клиповете трябва да бъдат с дължина 1-5 минути, формат MP4, резолюция 1920\*1080 и да имат субтитри и пояснения на китайски език.
* Победителите в конкурса трябва да притежават авторските права на своите произведения и да са съгласни произведенията им да се излъчват и разпространяват от департамента на Институт Конфуций в Бейуай.
1. **Награди** – есетата и клиповете ще бъдат класирани по отделно
	1. Журито за вътрешно оценяване в Институтите Конфуций ще оценят произведенията според предвидените критерии и около 30-40% от най-добрите произведения ще стигнат до финално оценяване от Бейуай. При финалното оценяване ще се излъчат победители за първа, втора, трета и няколко поощрителни награди.
	2. Победителите и техните ръководители ще получат парична награда и грамота.
	3. Награда на публиката ще получат есето и клипът, които съберат най-много харесвания онлайн.
	4. Няколко награди за най-добра организация ще бъдат раздадени на Институтите Конфуций в зависимост от нивото им на организация и количеството и качеството на произведенията на участниците от тяхна страна.